Κορακιίδες

Οι Κορακιίδες (Coraciidae) είναι μια οικογένεια πολύχρωμων πουλιών της τάξης των Κορακιόμορφων (Coraciiformes). Περιλαμβάνει 2 σωζόμενα γένη και 13 είδη, από τα οποία μόνο ένα, η χαλκοκουρούνα, απαντά στον ελλαδικό χώρο.

Έχουν σχήμα και μέγεθος παρόμοιο με τις κουρούνες, και η πολύχρωμη εμφάνισή τους είναι αντίστοιχη με αυτών των αλκυονών και των μελισσοφάγων, τα οποία ανήκουν στην ίδια τάξη. Είναι κατά βάση εντομοφάγα πτηνά, με τα είδη του γένους Ευρύστομος (Eurystomus) να πιάνουν τη λεία τους στον αέρα, ενώ τα είδη του γένους Κορακίας (Coracias) να καταδύονται από το πόστο επόπτευσης για να πιάσουν τη λεία τους τελικά στο έδαφος, όπως οι λάνιοι.

Είναι μονογαμικά πουλιά και φωλιάζουν σε τρύπες δέντρων, κτιρίων ή πρανή δρόμων.Killian Mullarney, Lars Svensson, Dan Zetterström, Peter J. Grant, Τα Πουλιά της Ελλάδας Της Κύπρου και της Ευρώπης, ΕΟΕ, 2015 (2η έκδοση) Γεννάνε 2-4 αυγά στους τροπικούς, 3-6 στα μεγαλύτερα υψόμετρα, τα οποία εκκολάπτονται ύστερα από 17-20 μέρες και τα μικρά μένουν στη φωλιά για άλλες 30 μέρες περίπου.

Όλα τα είδη απαντούν σε περιοχές με θερμό κλίμα στον Παλαιό Κόσμο. Ωστόσο καταγραφές απολιθωμάτων έχουν δείξει την παρουσία κορακιιδών στη Βόρεια Αμερική κατά την Ηώκαινο εποχή.Clarke, Julia A.; D. T. Ksepka; N. A. Smith; M. A. Norell (2009). "Combined phylogenetic analysis of a new North American fossil species confirms widespread Eocene distribution for stem rollers (Aves, Coracii)". Zoological Journal of the Linnean Society. 157: 586–611. doi:10.1111/j.1096-3642.2009.00550.x.

 Γένη και είδη 
+Τα γένη και τα είδη της οικογένειας των Κορακιιδών:ΕικόναΓένοςΕίδη200x200px|εναλλ.=Κορακίας (Coracias) (Linnaeus, 1758)* Πορφυρή χαλκοκουρούνα (Coracias naevius)
 Ινδική χαλκοκουρούνα (Coracias benghalensis)
 Χαλκοκουρούνα της Ινδοκίνας (Coracias affinis)
 Χαλκοκουρούνα του Τέμινκ (Coracias temminckii)
 Ρακέτουρη χαλκοκουρούνα (Coracias spatulatus)
 Μακρύουρη χαλκοκουρούνα (Coracias caudatus)
 Χαλκοκουρούνα της Αβησσυνίας (Coracias abyssinicus)
 Χαλκοκουρούνα (Coracias garrulus)
 Κυανόγαστρη χαλκοκουρούνα (Coracias cyanogaster)200x200px|εναλλ.=Ευρύστομος (Eurystomus) (Vieillot, 1816)* Κυανόλαιμη χαλκοκουρούνα (Eurystomus gularis)
 Γλαύκουρη χαλκοκουρούνα (Eurystomus glaucurus)
 Ανατολική χαλκοκουρούνα (Eurystomus orientalis)
 Κυανή χαλκοκουρούνα (Eurystomus azureus)

 Παραπομπές 

Κατηγορία:Πτηνά
Κατηγορία:Κορακιίδες